Jeanette - Skoonheid agter die mall(emeule) | News24
Jeanette - Skoonheid agter die mall(emeule)
Jeanette du Toit - die skoonheid wat as Algemene Bestuurder die stuurwiel van dié lewendige Fountains Mall stewig in haar bekwame hande vashou. Foto:VERSKAF
“OPGEVOED,” is een van jou eerste indrukke oor haar daar in die netjiese raadsaal van Jeffreysbaai se Fountains Mall.
En weerloos, maar weerbaar – dié skoonheid wat as Algemene Bestuurder die stuurwiel van dié lewendige sakesentrum stewig in haar bekwame hande vashou:
ontwapen in haar empatie met mense, maar strydkragtig genoeg om elke dag se uitdagings lag-lag die hoof te bied. En sy doen dit met finesse.
Hoe het sý haar pad deur ’n moderne sake-berg oopgetonnel? Ná sy as tienerjarige saam met haar gesin van Namibië na die Republiek verhuis het, het sy aan die Hoërskool Gerrit Maritz in Pretoria gematrikuleer. Sy wou sielkundige word, maar ná ’n persoonlike verlies het sy haar BA-Sielkunde studies by Tukkies na BComm (Bestuurswese) veran-der, wat sy later opgevolg het met ’n BComm-honneurs by Unisa.
By die eertydse Saambou Nasionale Bouvereniging was sy eers by residensiële eiendomme betrokke, maar toe kruis haar pad daar met ene Chris Pot-gieter wat met bestuur en ontwikkeling van kommersiële eiendom besig was. Toe leer hy haar vinnig drie lesse: Een, hy sou haar mentor wees; Twee, sy moes fokus op die vele fasette van eiendomsnywerheid; Drie, hý staan voor in die ry as sy enige trouplanne kry.
Die nuwe egpaar het daarna vir ’n geruime tyd vir die eiendomsmaatskappye, Broll Property Group en JHI Retail, gewerk. Maar, in haar eie woorde, het haar hartsdinge (somer, son, see, steak en slaap) hulle in 2006 na die Oos-Kaap laat kom. Hulle het steeds belange in Gau-teng, maar die rustigheid hou hulle hier, en as die kinders kom kuier, is dit ’n bonus.
Haar lewe verander toe die vorige eienaars van die Mall haar vra om vir ’n ruk as algemene bestuurder op te tree. Dis nou drie jaar later en sy geniet steeds die dinamiek van die huurders, die kopers (ook dié uit omliggende dorpe) wat die sentrum laat groei, asook ’n knap bestuurspan – van wie bemarkingsbestuurder Nadine Scheepers haar regterhand is en soms in haar plek moet waarneem.
Dié baie bekwame hoof van die Mall sit in ’n warm stoel. Alles, van die welsyn van elke huurder en koper, tot die voorkoms van die geboue, hou haar aandag vas. En sy droom steeds van uitbrei-ding. Min mense besef wat so ’n pos van ’n individu ver-eis. Daarom is tydmors vir haar ’n skande en stipt-heid ononderhandelbaar.
Sy sou net een ding in haar lewe verander as sy kon – om ’n vlieglisensie te kry. Andersins is sy gelukkig oor groot geleenthede wat oor haar pad gekom het, en sy bely ootmoedig dat sy elke dag as ’n ge-skenk van Bo beskou.
En dít is Jeanette du Toit – met haar vyf alliterasies (van somer tot steak) en haar drie B’s (Beauty, Brains en Brilliant work ethics). Sy is moeilik vervangbaar, want daar loop yster én deernis in haar are.